**CENU APTAUJA NR. TNPz 2025/37**

 **“Būvniecības dokumentācijas izstrāde un Talsu vidusskolas jumta seguma nomaiņa”**

**INSTRUKCIJA PRETENDENTAM**

1. **Iepirkuma priekšmets**: “Būvniecības dokumentācijas izstrāde un Talsu vidusskolas jumta seguma nomaiņa”, identifikācijas Nr. TNPz 2025/37.
2. **Paredzamais līguma izpildes laiks:** 3 (trīs) mēnešu laikā no līguma spēkā stāšanās dienas.
3. **Darbu izpildes vieta:** Talsu vidusskola, Kārļa Mīlenbaha iela 30, Talsi, Talsu novads, LV-3201.
4. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot uz e-pastu iepirkumi@talsi.lv līdz **2025. gada 12. maijam, plkst. 10:00**.
	2. Kontaktpersona: Talsu novada pašvaldības Nekustamo īpašumu un vides aizsardzības departamenta vecākais inženieris Andrejs Aveniņš, tālr. 28343818, e-pasts: andrejs.avenins@talsi.lv.
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: **Pieteikums cenu aptaujai “Būvniecības dokumentācijas izstrāde un Talsu vidusskolas jumta seguma nomaiņa”,** identifikācijas Nr. TNPz 2025/37.
5. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Pretendents iesniedz piedāvājumu, kas sastāv no Pretendenta pieteikuma un finanšu piedāvājuma (2. pielikums), kurā jānorāda kopējā līguma summa ar diviem cipariem aiz komata, izdalot būvniecības ieceres izstrādi, saskaņošanu būvvaldē un būvdarbu izmaksas.
	3. Pretendents iepriekšējo 3 (trīs) gadu laikā (2022., 2023. un 2024. gadā) ir izpildījis vismaz 1 (vienu) līgumu, kura ietvaros ir veikti jumta seguma nomaiņas darbi līdzvērtīgā apjomā. Pie iesniedzamajiem dokumentiem jāpievieno aizpildīta pretendenta pieredzes saraksta forma (3. pielikums).
	4. Lai izvairītos no kļūdām un tiktu izvērtēta objekta atjaunošanas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (1. pielikums).
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
6. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
7. **Samaksas nosacījumi:** Apmaksa tiek veikta 10 (desmit) darba dienu laikā pēc darba nodošanas – pieņemšanas akta parakstīšanas un e-rēķina saņemšanas Talsu novada pašvaldības oficiālajā e-adresē. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
8. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 4.2. punktā minētai kontaktpersonai līdz piedāvājuma iesniegšanas termiņa beigām.
9. **Objekta apsekošana:** Pirms piedāvājuma iesniegšanas pretendentiem obligāti ir jāapseko objekts. Objektu iespējams apsekot iepriekš vienojoties par apsekošanas laiku ar 4.2. punktā minēto kontaktpersonu.
10. **Darbu apjoms**:
	1. Esošā šīfera jumta seguma demontāža.
	2. Valcprofila jumta seguma uzklāšana (jumta platība: 200 m²).
	3. Valcprofila specifikācija: **cinkots, biezums ne mazāks par 0,50 mm**.
	4. **Valcprofila jumta ieklāšanā jāievēro ražotāja izstrādātā tehnoloģija.**
	5. **Lietus ūdens novadīšanas risinājumā jāuzstāda cinkotas, apaļās ūdensnoteku sistēmas.**
11. **Nepieciešamie pakalpojumi**:
	1. Būvniecības darbi (darbu veikšana, materiāli).
	2. Būvniecības dokumentācijas izstrāde:
	3. Tehniskā projekta sagatavošana.
	4. Atbilstoša dokumentācijas saskaņošana būvvaldē.
	5. **Projekta risinājumi jāsaskaņo ar pasūtītāju.**
	6. Projektā jāizstrādā būtiskie mezgli.
	7. Pretendentam izstrādājot tehnisko projektu, jāiepazīstas ar ēkas tehniskās apsekošanas atzinumu (TAA), (4. pielikums).
12. **Informācija piegādātājiem**:
	1. Jānorāda kopējās būvizmaksas.
	2. Jāiekļauj būvniecības dokumentācijas izstrādes un saskaņošanas izmaksas.
	3. **Cenu piedāvājumu jāiesniedz Excel formātā.**
	4. **Būvizmaksu tāmei jābūt detalizētai un izvērstai.**
	5. **Obligāti jānorāda apjomi bīstamo atkritumu utilizācijai.**
13. **Papildus prasības**:
	1. **Pirms piedāvājuma iesniegšanas objekts obligāti jāapseko (1. pielikums).**
	2. **Cenu piedāvājums jāsagatavo atbilstoši Latvijas būvnormatīvu LBN 501-17 "Būvizmaksu noteikšanas kārtība" prasībām.**
	3. Nodrošināt kvalitātes garantiju.
	4. Ievērot normatīvos aktus un drošības prasības.
14. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
15. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
16. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.